

ГОДИШЊИ ИЗВЈЕШТАЈ О ПОСЛОВАЊУ ПРЕДУЗЕЋА У 2024. ГОДИНИ

ШАМАЦ, ЈУН 2025. ГОДИНЕ

**I ОСНОВНИ ПОДАЦИ О ПРЕДУЗЕЋУ**

Дана 03.09.2001. године Водопривредно предузеће „УШЋЕ БОСНЕ “ а.д. Цара Душана 106, Шамац са дјелатношћу копова шљунка и пијеска; вађење глине и каолина, (у даљем тексту: Предузеће) уписано је у Судски регистар код Основног суда у Добоју под бројем U/I-497/2001.

Вриједност оснивачког капитала је 1.891.351,00 КМ.

Скраћени назив фирме: „Ушће Босне“ а.д. Шамац

Сједиште: Цара Душана 106, Шамац, 76230 Шамац

Матични број предузећа: 01159400

МБС: 85-02-0029-09

ЈИБ: 4400478240000

ПДВ број: 400478240000

Основна дјелатност: 08.12 - Дјелатност копова шљунка и пијеска, вађење глине и каолина

Лица уписана у судски регистар са овлашћењем за заступање правног лица је:

1. Горан Стојичић – директор

Предузеће је на дан 31.12.2024. године посједовало отворене трансакционе рачуне код пословних банака, приказаних у следећој табели:

|  |  |  |  |
| --- | --- | --- | --- |
| Редни број | Назив банке | Број рачуна | Валута |
| 1. | Нова банка а.д. | 555-003-00049466-77 | КМ |
| 2. | Нова банка а.д. | 555-110-10001520-25 | ЕУР |
| 3. | УниЦредит а.д. Бања Лука | 551-052-00019646-90 | КМ |

Уписани и уплаћени основни капитал предузећа на дан 31.12.2024. године износи 1.891.351,00 КМ и односи се на удјеле акција у акционарском друштву.

Остале позиције капитала предузећа су:

- ревалоризационе резерве у износу од 68.378,00 КМ,

- губитак ранијих година у износу од 351.835,00 КМ и

- губитак текуће године у износу од 176.953,00 КМ.

Са даном креирања извјештаја о пословању 100,00 % акционар је Д.О.О. „Martić – Inter – Copp“ Горњани 2А, Гаревац, општина Модрича.

**II РЕЗУЛТАТИ ПОСЛОВАЊА И РАЗВОЈ ПРЕДУЗЕЋА**

Предузеће је у пословној 2024. години остварило укупне приходе у износу од 266.008,00 КМ, односно остварено је смањење прихода у апсолутном износу од 1.082.718,00 КМ или 80,28% мање у односу на претходну пословну 2023. годину, као што је приказано у следећем прегледу:



Сходно оствареном смањењу прихода, очекивано је посљедично смањење укупних расхода, који су остварени у износу од 498.394,00 КМ, односно мањи су за 61,66% у односу на остварене расходе у претходној пословној 2023. години. Однос расхода остварених у 2024. години према расходима оствареним у 2023. години дат је у следећем прегледу:

|  |  |  |  |
| --- | --- | --- | --- |
| Опис | 2023. | 2024. | Индекс |
| Пословни расходи | 1.276.336 | 458.905 | 35,95% |
| Финансијски расходи | 1.581 | 37 | 2,34% |
| Остали расходи | 22.182 | 39.452 | 177,86% |
| Промјене рач. политика | 0 | 0 | 0,00% |
| Укупни расходи | 1.300.099 | 498.394 | 38,34% |

Остварена смањења прихода и расхода, довела су до примјетног смањења оствареног губитка предузећа у апсолутном износу, али и у процентним показатељима оствареног пословног губитка и губитка редовне активности, како је приказано у наставку:

|  |  |  |  |
| --- | --- | --- | --- |
| Опис | 2023. | 2024. | Индекс |
| Пословни губитак | 9.503 | 215.017 | 2.262,62% |
| Губитак редовне активности | 11.084 | 215.054 | 1.940,22% |
| Резултат осталих прихода и расхода | +59.711 | -17.332 | -129,03% |
| Резултат по основу усклађивања вриједности имовине | -127.286 | -11.971 | 9,40% |
| Резултат промјене рач. политика | 0 | -5.540 | - |
| Бруто губитак | 78.659 | 249.897 | 317,70% |

У будућем периоду очекује се стабилизација пословања друштва, консолидација укупног резултата кроз повећање укупног прихода са оптимализацијом и рационализацијом остварених расхода.

Уважавајући утврђену стопу инфлације од 1,90% у Републици Српској за 2024. годину[[1]](#footnote-2), те раст цијена електричне енергије, плина и других енергената, пројектовани план пословања и остварених резултата је презентован у наредним прегледима:

|  |  |  |  |
| --- | --- | --- | --- |
| Опис | 2024. | 2025. | Индекс |
| Пословни приходи | 243.888 | 500.000 | 205,01% |
| Финансијски приходи | 0 | 0 | 108,20% |
| Остали приходи | 22.120 | 50.000 | 226,04% |
| Укупни приходи | 266.008 | 550.000 | 206,76% |

|  |  |  |  |
| --- | --- | --- | --- |
| Опис | 2024. | 2025. | Индекс |
| Пословни расходи | 458.905 | 490.000 | 106,78% |
| Финансијски расходи | 37 | 2.000 | 5.405,41% |
| Остали расходи | 39.452 | 49.000 | 124,20% |
| Промјене рач. политика | 0 | 0 | - |
| Укупни расходи | 498.394 | 541.000 | 108,55% |

|  |  |  |  |
| --- | --- | --- | --- |
| Опис | 2024. | 2025. | Индекс |
| Пословни резултат | -215.017 | 10.000 | 104,65% |
| Резултат редовне активности | -215.054 | 8.000 | 103,72% |
| Резултат осталих прихода и расхода | -17.332 | 1.000 | 105,77% |
| Резултат по основу усклађивања вриједности имовине | -11.971 | 0 | - |
| Резултат промјене рач. политика | -5.540 | 0 | - |
| Бруто резултат | -249.897 | 9.000 | 103,60% |

**III ЗНАЧАЈНИЈИ ДОГАЂАЈИ НАСТАЛИ У ПЕРИОДУ ПО ЗАВРШЕТКУ ПОСЛОВНЕ ГОДИНЕ ДО ДАТУМА ПРЕДАЈЕ ФИНАНСИЈСКОГ ИЗВЈЕШТАЈА**

У периоду од дана завршетка пословне године до датума предаје финансијских извјештаја није дошло до настанка значајнијих догађаја који би се одражавали на исказано стање средстава и обавеза предузећа, као ни на исказане остварене резултате у пословању.

**IV НАЈВАЖНИЈЕ АКТИВНОСТИ У ВЕЗИ СА ИСТРАЖИВАЊЕМ И РАЗВОЈЕМ**

Сходно традиционалној дјелатности предузећа неопходна су константна улагања у развој процеса производње, ефикасније управљање расходима, те обезбјеђивање довољног обима упослености пословних капацитета. Циљеви се огледају у набавци адекватне опреме, повећању ефикасности превоза, те праћење и модернизација производног процеса прераде – сепарације фракција шљунка праћено искоришћавањем потенцијалних прилика за повећање производње у цјелокупном предузећу.

Предузеће за наредну пословну 2025. годину планира стабилизацију пословног подручја експлоатације шљунчаног материјала, производње сродних производа тренутном асортиману и развоја услужних дјелатности, свеукупно представљајући значајан пословни подстицај за развој пословања предузећа у цјелости.

**V ИНФОРМАЦИЈЕ О ОТКУПУ ВЛАСТИТИХ УДЈЕЛА**

У пословном плану предузећа није предвиђен откуп властитих удјела, али је коначна одлука на матичном предузећу.

**VI КОРИШЋЕНИ ФИНАНСИЈСКИ ИНСТРУМЕНТИ**

Предузеће у свом редовном пословању не користи финансијске инструменте, такође не врши трговање хартијама од вриједности – матично предузеће је 100,00% акционар, не користи изведене финансијске инструменте, а утицај и коришћење кредита као потенцијалног финансијског инструмента описан је у за то предвиђеним дијеловима извјештаја.

**VII ПОКАЗАТЕЉИ УСПЈЕШНОСТИ ПОСЛОВАЊА И УПРАВЉАЊЕ ФИНАНСИЈСКИМ РИЗИЦИМА**

**ПОКАЗАТЕЉИ ЛИКВИДНОСТИ И СОЛВЕНТНОСТИ**

Ликвидност предузећа се може оцијенити као незадовољавајућа, с обзиром да предузеће послује са континуираним губитком, сарадња са пословним партнерима је на задовољавајућем нивоу. У наставку су приказани основни показатељи ликвидности и солвентности:

|  |  |  |  |  |
| --- | --- | --- | --- | --- |
| Показатељ | Елементи за обрачун | Обрачун | Коефицијент | Оријентациона нормала |
| Текуће ликвидности | Текућа имовина / Краткорочне обавезе | 665.003 /  312.018 | 2,13129 | 2,00 |
|
| Редуковане ликвидности | Монетарна имовина / Краткорочне обавезе | 26.756 /  312.018 | 0,08575 | 0,40 |
|
| Динамичке анализе ликвидности | Нето новчани ток из пословања / Просјечне краткорочне обавезе | -149.694 / 412.266 | -0,36310 | 0,40 |
|
| Покрића сталне имовине | Капитал / Стална имовина | 1.430.941 / 1.077.956 | 1,32746 | 1,00 |
|
| Покрића реалне имовине | Дугорочни капитал / Реална актива | 1.077.956 /1.742.959 | 0,61846 | 1,00 |
|
| Покрића залиха НОК – ом | НОК / Залихе | 352.985/614.236 | 0,57467 | - |
|
| Покрића обртне имовине НОК – ом | НОК / Обртна имовина | 352.985/665.003 | 0,53080 | - |
|

**ПОКАЗАТЕЉИ ЗАДУЖЕНОСТИ**

Детаљном анализом пословања предузећа и исказаних позиција у финансијским извјештајима уочљиво је да предузеће у потпуности зависи од услуга изнајмљивања некретнина и опреме, праћено продајом основних средстава, те је наведено неопходно узети у обзир при разматрању показатеља задужености предузећа који су приказани у наставку:

|  |  |  |  |  |
| --- | --- | --- | --- | --- |
| Показатељ | Елементи за обрачун | Обрачун | Коефицијент | Оријентациона нормала |
| Задужености предузећа | Укупне обавезе / Капитал | 312.018 / 1.430.941 | 0,21805 | 1,00 |
|
| Покрића обавеза | ННТ из пословања / Просјечне обавезе | -149.694 / 412.266 | -0,36310 | 0,20 |
|
| Период поврата обавеза из интерних извора | Просјечне обавезе / ННТ из пословања | 412.266 / -149.694 | -2,75406 | - |
|
| Покрића камата зарадом | НД + трошкови камата + порез на добит / Трошкови камата | -249.860 / 37 | -6.752,97297 | 5,00 |
|
| Покрића камата ННТ – ом из пословања | ННТ из пословања / Трошкови камата | -149.694 / 37 | -4.045,78378 | 7,00 |
|

**ПОКАЗАТЕЉИ УПРАВЉАЊА ИМОВИНОМ И ИЗВОРИМА ИМОВИНЕ**

Тренутне дјелатности предузећа утичу да предузеће не остварује значајне обрте имовине, из разлога што није обезбијеђен пласман производа из производних дјелатности:

|  |  |  |  |  |
| --- | --- | --- | --- | --- |
| Показатељ | Елементи за обрачун | Обрачун | Коефицијент | Оријентациона нормала |
| Обрта пословне имовине | Приходи од продаје / Просјечна пословна имовина | 52.333 /1.968.156 | 0,02659 | - |
|
| Обрта фиксне имовине | Приходи од продаје / Просјечна фиксна имовина | 52.333 /1.136.912 | 0,04603 | - |
|
| Обрта властитог капитала | Приходи од продаје / Просјечни властити капитал | 52.333 /1.555.890 | 0,03364 | - |
|
| Обрта текуће имовине | Приходи од продаје / Просјечна текућа имовина | 52.333 / 831.244 | 0,06296 | - |
|
| Обрта залиха | Приходи од продаје / Просјечна вриједност залиха | 52.333 /650.069 | 0,08050 | - |
|
| Обрта материјала | Трошкови материјала / Просјечна вриједност материјала | 52.892/36.674 | 1,44222 | - |
|

**VIII ИЗЛОЖЕНОСТ ПРЕДУЗЕЋА РИЗИЦИМА**

Пословањем на тржишту са диверсификованом пословном дјелатношћу, са пласманом робе и готових производа на домаћем и иностраном тржишту, предузеће је изложено низу ризика и то:

1. цјеновном ризику,

2. кредитном ризику,

3. тржишном ризику,

4. валутном ризику и

5. ризику ликвидности.

Политика формирања цијена у предузећу базирана је на кретању цијена сировина, од којих као најзначајније можемо издвојити енергенте (течно гориво и мазиво), материјал за текуће одржавање основних средстава, трошкове ангажовања радне снаге, расходе по основу производних и непроизводних услуга, а сви они имају заједничку карактеристику великих флуктуација цијена у току пословне године. Нажалост, продајне цијене се не могу формирати само на основу улазних параметара, него се морају пратити конкурентске цијене, могућност пласмана у сезонском року (посебно фракција за грађевинарство), при чему можемо закључити да предузеће у свом пословном плану мора донијети план набавке материјала, са могућношћу коришћења количинских попуста или периода набавке материјала у периоду повољних дешавања на тржишту сировина по пословање предузећа.

Кредитни ризик је ризик који није истакнут у предузећу. Нису вршене инвестиције у текуће и дугорочне пројекте, те предузеће није имало потребу да изворе финансирања обезбиједи из дугорочних кредитних средстава. У 2024. години је цијена позајмљеног капитала имала тенденцију благог пада просјечно за приближно један процентни поен, али с обзиром да се очекује излаз из рецесије, постепени привредни раст, који би требао у наредним годинама изазвати повећану потражњу слободних финансијских средстава, реално је за очекивати да ће извори финансирања постепено и контролисано поскупити, али се не очекује достизање ефективних каматних стопа већих у односу на период прије смањења каматних стопа у претходним година, при чему наведено тренутно не утиче на пословање предузећа.

Тржишни ризик у случају А.Д. „Ушће Босне“ морамо дуално посматрати. На тржишту експлоатације шљунчаног материјала тренутно је наступио застој у пласману, осцилације на овом тржишту се покушавају превазићи и његов тржишни ризик није под тренутном контролом менаџмента. Предузеће не може значајно да утиче на тренутни тржишни ризик пословања, али правилном реорганизацијом пословања постоји увјерење за остваривање позитивнијег пословања.

Валутни ризик, с обзиром да је курс националне валуте – конвертибилне марке фиксиран за курс европске валуте – еура, је занемарљив и једини ризик који се појављује тренутно у пословању предузећа је уговорање пласмана производа на инострано тржиште у валутама које се разликују од валуте у којој се врши наплата потраживања, то јест неуговарање пласмана производа и услуга у еурима.

Према пословним плановима предузећа, потребно је посебну пажњу обратити на рентабилност предузећа, да не дође до дугорочног нарушавања пословних активности. Сходно наведеноме ризик ликвидности ће се покушати одржати под контролом управе предузећа и не очекују се даља негативна кретања по питању ризика ликвидности.

**IX ИНФОРМАЦИЈЕ О ПОСЛОВНИМ СЕГМЕНТИМА ПРЕДУЗЕЋА**

Пословање предузећа тренутно је сведено на једно запослено лице – директора, који обавља све неопходне активности у предузећу. У случају потребе за додатним функцијама, ангажују се спољни сарадници и друга предузећа.

**X ЗАКЉУЧАК**

Акционарско друштво „Ушће Босне“ Цара Душана 106, општина Шамац је предузеће са дугогодишњом традицијом. У 2024. години предузеће је остварило негативно пословање.

Суочавајући се са озбиљним пословним нелагодностима и пријетњама у виду губитка у пословању, предузеће тренутно опстаје, чиме се доказује организованост, одговорност и максимална посвећеност запосленог у предузећу ка остварењу круцијалног циља пословања предузећа, а то је остваривање позитивног пословања предузећа у дужем временском периоду.

МП \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Горан Стојичић, директор

1. Завод за статистику Републике Српске [↑](#footnote-ref-2)